LidanRubinov/Halacha-QA huggingface dataset:
שאלה: שינוי שם: שמי אלינה, בת 31, רווקה. בשנים האחרונות נראה שהמזל ברח לי. החלטתי להחליף את שמי בתקווה שזה אולי יעזור לי לשנות את המזל לטובה. השם שחשבתי עליו הוא - אלה. האם השם הוא שם טוב מבחינת היהדות? אלינה
תשובה: ב"ה, שינוי שם בצורה זו לא יכול להביא תועלת, צריך לברר מהם גורמי העיכוב ולטפל בהם, אשמח לעזור בפלפון 0527710491 דני ארגמן
שאלה: לא יכולה יותר להכיל את אמא שלי: בת 17. לא יכולה יותר להכיל את אמא שלי!!!!!!!!! אין כימייה, אף פעם לא היתה ואף פעם לא תהיה!! היא משגעת אותי! אני משתדלת לא לענות אבל כשאני ממש מתעצבנת אני עונה בחזרה. אני לא אומרת שאני תמיד צודקת אבל אמא שלי מגזימה!!!! כל דבר שאני אומרת היא מוצאת איפה לתת ביקורת, וגם כשאני מנסה לא לדבר איתה זה לא ממש מצליח. לא סובלת אותה, לא יכולה להכיל אותה, אבל חייבת לצערי לכבד. איך??
תשובה: לך עדי היקרה הפער והמתח בין הורים לנוער הוא כמעט בלתי נמנע. יש כל מיני סיבות לפער הזה, אבל אני חושב שהסיבה המרכזית - בסופו של דבר, יש לכם אופי שונה, יש להם אישיות שונה, ואין שום  חוק  שאומר שהורים  מסתדרים  עם ילדים. אני מניח שיש לא מעט אנשים בעולם שלא היית יכולה להסתדר איתם, אבל פשוט לא  יוצא  לך לבוא איתם במגע. לעומת זאת, את במגע קרוב עם אמא שלך ועכשיו צריך להתמודד עם העובדה, ההגיונית מאד, שאין ביניכם  כימייה. האמת היא ש כיבוד הורים  אין משמעותו שתהיה  כימיה  בין ההורים אלא אפשר להתיחס לכמה נקודות מרכזיות. קודם כל - לדבר בכבוד. גם כשהיא מאד מאד מרגיזה אותך, אפשר וצריך להתרגל לענות בצורה נעימה. את לא חייבת להסכים עם מה שהיא אומרת, את יכולה פשוט להגיד - אמא, אני לא מעונינת לדבר על זה - ולחזור על המשפט כמה פעמים. אפשר גם לומר - הדברים שלך מאד פוגעים בי או  אני מצטערת שיש ביננו כל כך חוסר הבנה. ככל שתתרגלי להשתמש במשפטים נעימים כך גם האוירה תהיה יותר טובה דבר שני, לעזור להם במה שהם זקוקים. אם צריך לעשות קניות, או מטלות הבית אחרות - חשוב מאד שתשקיעי בהם (אולי כבר עכשיו את משקיעה וזה כיבוד הורים גדול מאד). נקודה שלישית - תנסי לחשוב עם עצמך - איך את מעריכה את אמא שלך בתור בן אדם? מהן התכונות החיוביות החזקות שלה? באיזה דבר היא  יוצאת דופן? ככל שמתרכזים בלב בנקודות החיוביות של ההורים שלנו כך גם קל לנו לכבד אותם ולהתיחס אליהם בצורה טובה נקודה אחרונה - לנסות לגשר על הפערים. יש פערים והם טבעיים אבל אפשר להשקיע בקשר מעבר לפערים. אפשר לקנות  מתנת יום הולדת, אם את יודעת שהיא רוצה איזה משהו לפנק את עצמה - תדאגי לה. אפשר כמובן לגייס את שאר בני המשפחה לענין (אגב, לא הזכרת את אבא שלך, לפעמים גם הוא מאד יכול לעזור בכל הדברים האלו). כאשר מביעים יחס טוב מתוך כבוד, גם שאר התחומים משתפרים בדרך כלל ברכה והצלחה טוביה tsbias1 Gmail.com
שאלה: שאלה דחופה ביותר!!: יום שלישי יש לבת של בת דודה שלי יום הולדת והיא חוגגת במתנס עם שירים,ומי ז בתמוז שזה מיום ראשון אסור לשמוע שירים האם מותר לי ללכת ליום ההולדת?כי בכל זאת זה לא חברה זאת הבת של בת דודה שלי. ב אור
תשובה: אור מסיבת יום הולדת אינה מוגדרת כאירוע של מצווה. לכן, לא נראה שיש מקום להתיר מסיבה כזו עם שירים וחגיגות. בכל זאת, לאיסור זה יש הסתייגות אחת, והיא: הספרדים מקילים לערוך חתונות עד ראש חודש אב, ולכן, אם בת דודך ספרדיה, יש לה אולי סיבה להקל בדיעבד. בכל מקרה, את יכולה להגיע למתנס לאחל לבת דודתך מזל טוב, ואחר כך לעזוב את המקום, ולא להשתתף בשירים ובריקודים. עם הסבר קצר היא לא תבין ולא תיפגע.
שאלה: כשרות ביוון: לרבנים הצדיקים בקיץ אני אמור לצאת לשייט לייון ורציתי לדעת אילו חטיפים,שוקולדים,משקאות,וגלידות כשרים ביוון אשמח לקבל רשימה וגם האם מותר לק נות שם חלבות או תה בתפזרות?
תשובה: אין רשימה מסודרת. צריך להתייעץ עם רבנים הנמצאים במקום.
שאלה: כשרות שיפודי הכיכר בית שאן: איך אני מברר האם מומלץ לאכול בשיפודי הכיכר בבית שאן?
תשובה: המלצנו היא לשוחח עם המשגיח. האם המקום מהדרין או כשרות רגילה? מהיכן מקור הבשר העוף ירקות עלים ושאר חומרי הגלם? וע"פ התשובות לקבל החלטה
שאלה: שלושת השבועות: הרב, האם מותר לשמוע שירים בבית בשלושת השבועות (הכוונה לשירים לא-עצובים, אלא רגילים). שנזכה לגאולה שלמה בשמחה במהרה בימינו!
תשובה: אין איסור לשמוע מוזיקה בשמיעה אינטימית - בבית או באוטו. נהוג להחמיר יותר מראש חודש אב.
שאלה: אחטא ואשוב: יש סוגיה שלא מובנית לי ואני חייב בירור. כשאדם בתהליכי חזרה בתשובה אומרים לו שיתחיל לאט לאט ולא יקח על עצמו יותר מידי דברים מכיוון שזה יצור עומס וירחיק אותו מזה וכדומה. אך בעצם כשאותו אדם הבין מה האמת עכשיו, שהתורה נכונה, שהיהדות נכונה, שאת כל המצוות צריך לקיים ומאיזה חטאים להישמר- אז נכון שהוא לא יכול לקחת על עצמו בתוך תקופה מסוימת המון אך עצם המצב שהוא מבין כי יש דברים שהוא עושה זה חטא גמור או דבר פסול אז לא נוצר מצב של אחטא ואשוב? כלומר, אם הוא החליט לקחת על עצמו הנחת תפילין, והוא יודע בוודאות שלחלל שבת, לא לשים ציצית, לא ללכת למסיבות ולהיות עם בנות זה אסור. האם בזמן שהוא לוקח על עצמו דבר לאט לאט אך את שאר הדברים ממשיך לעשות לא יוצר מצב של אחטא ואשוב?
תשובה: לך ברור שאתה צודק אני בטוח שאין אף יהודי ירא שמים שאומר את הדברים כפי שאתה כותב אותם. הסבר - 1. מצוות לא תעשה ( איסורי תורה) - כל אדם חייו תמיד להזהר מכל אחד מהם בכל מצב. וברור שמי שיודע לא יעבור וכן מי שחטא פעם אחת עליו להזהר יותר שלא לחטוא פעם נוספת גם לא באותה שבת (כגון אם חלילה הדליק אור בשבת - עליו להזהר יותר שלא ידליק פעם שניה גם לא באותה שבת). אין היתר בעולם לאף אחד לעבור עבירה ולא משנה מה האדם מרגיש או חושב וכד. 2. מצוות עשה מהתורה - יהודי חייב לקיימן ללא דיחוי. (יש מצבים מיוחדים ונדירים ביותר בהם מתעכבים בכך זמן קצר - הוראת שעה מיוחדת כמו  עת לעשות לה  הפרו תורתיך). 3. הנהגות, הידורים, אורחות חיים וכד  - כאן נאמר שיתחיל לאט ולא יקח על עצמו יותר מידי דברים. הידורים אלו דברים שאדם הוסיף על עצמו על דברי תורה. הם צורת ביטוי של האדם על קרבה לה  ורצונו לעשות יותר (בכיוון הנכון). זה צריך לבוא מתוך האדם ובשמחה. אם זה לא נובע משמחה - עדיף לא לקיים הידורים אלו. ואם זה נובע מלחץ חברתי או מתדמית של דברים מסוימים - זה לא נכון לעשות (לכל אחד) וזה עלול לגרום לנסיגות. הנהגות אדם החוזר בתשובה מגלה אור גדול ושואף לקלוט כמה שיותר. לעיתים הוא בפרישתו מאורח חייו (במקרים שאין בהם איסורים) הוא לא מבין ולא מנצל נכון את הדרך אליו השם שלח אותו בתחילת חייו. דוגמא לכך אדם שהקב"ה חנן אותו בכשרון מיוחד: מוזיקה, כספים, צילום וכד  - צריך לנצל אותו לדברי קודש ואם הוא מזניח אותו הוא כאילו אומר שהדרך בחיים שריבונו של עולם שלח אותו היתה חסרת תועלת. לעיתים זה עלול להרחיק אותו בגלל הקושי לעמוד לאורך זמן בדברים מהם הוא התלהב. דוגמא לכך שאדם מתלהב ורוצה ללמוד כל היום תורה ועוזב את עבודתו ואחר כך הוא גם ללא פרנסה וברוב המקרים גם לא מצליח ללמוד כראוי. במקרים כאלו ימשיך במקום עבודתו (בהנחה שהמקום כשר) ויקבע עיתים לתורה, ורק אחרי כמה שנים במחשבה ובנחת תוך רוגע ראיה רחבה - יחליט אם עליו לעזוב את מקום עבודתו. ובהצלחה בציפיה לישועה דוד לוי הוספות: 1. חשוב מאד לזכור שכל מעשה של האדם עומד בפני עצמו ואין עבירה אחת מתירה את השניה. לדוגמא מי שחילל שבת אינו הופך להיות חלילה  מחלל שבת  בקביעות ובדקה שלאחר מכן ובמעשה שלאחר מכן הוא צריך מחדש לשמור שבת. בדומה לכך שגנב שפרץ לבית - האיסור הוא על גניבת כל חפץ בפני עצמו ואין דבר כזה שכיוון שהוא גנב תכשיטים אז מותר לו לגנוב גם פרוסת לחם. 2. לענין זה יש ללמוד את ההבדל בין איסורי תורה לאיסורי חכמים. 2.
שאלה: האם מותר לאכול בשר של קרפצ יו, סביצ ה, או טרטר? : מה הדין לגבי קרפצ יו? סביצ ה? טרטר? ראיתי שיש מסעדות כשרות שמגישות קרפצ יו וסביצ ה. מה הופך אותם לכשרים ומה הדין לגבי טרטר? האם לימון או רוטב חומצי הופך אותם לכשרים?
תשובה: קרפצ יו (ובהגייה מדויקת קרפצ ו  באיטלקית: Carpaccio) הוא מאכל מבשר בקר, עגל או דג לא מבושל שנחתך לפרוסות דקיקות, המוגש לרוב כמתאבן. סביצ ה (Ceviche) הוא מאכל המורכב מדגים נאים המושרים במיץ לימון עם בצלים חתוכים. הסביצ ה הוא המאכל הלאומי של פרו, אך נפוץ גם בשאר מטבחי דרום אמריקה. סטייק טרטר הוא מאכל בשר העשוי מבשר בקר קצוץ דק או טחון המוגש נא. מנת סטייק טרטר מוגשת בדרך כלל עם בצל קצוץ, צלפים כבושים ותבלינים (בהם פלפל שחור טחון ורוטב ווסטרשייר) לעתים מגישים את המאכל אף עם ביצה בלתי מבושלת. מותר לאכול בשר שנשחט כראוי. אולם כל עוד שהדם נמצא בתוך הבשר אסור לאכלו. ולכן לאחר שמוצאים את הדם על ידי מליחה, מותר לאכול את הבשר אף כאשר הוא בשר חי כלומר לא מבושל. לכן מותר לאכול בשר חי שכתוב על האריזה "הומלח והודח כדין". המציאות בשטח היא שכל הבשר והעופות הנמכרים בארץ עברו מליחה. כל זה חוץ משני חלקים שתמיד נמכרים בלא מליחה והם כבד ולב. הסיבה לכך היא שאלו חלקי בשר שצולים על האש והאש מכשירה אותם לאכילה. יתכן שלפעמים נמכרים גם כן צלעות כבש או מוח של בהמה ללא מליחה. לסיכום מותר לאכול בשר חי, כלומר לא מבושל כל עוד שהוא עבר מליחה כדין. דגים לא צריכים שום הכשרה לפני האכילה ואף מותר הלכתית לשתות דם של דגים.
שאלה: רכישת בית יז בתמוז: ביום ראשון יז בתמוז אנו עתידים בשעה טובה לחתום על רכישת בית מכינוס נכסים. התהליך היה ארוך מאוד מול בית משפט. בשעה טובה בית המשפט אישר את ההסכם ועלינו לבוא לחתום ביז בתמוז על החוזה מול עורכי הדין. האם זה מותר?? זה בית למגורים שחיכינו לו זמן רב. הבית הראשון שלנו לירון
תשובה: כוונתך ליח  תמוז, בצום הדחוי. ראוי להמתין לצאת הצום ואז לחתום על הדירה. אם אין ברירה כלל, מותר אף ביח  תמוז.
שאלה: האם מותר לכסות שולחן אוכל במפה של גויים לא חדשה: האם מותר לכסות שולחן אוכל במפה של גויים - לא חדשה, נקיה, אחרי כביסה?
תשובה: מותר
שאלה: תפילת יחף ק"ש: תפילת יחף ק"ש 1 אחד הרבנים באתר השיב שאין להתפלל יחף מפני כבוד המלך, אינני מבין זאת אני מרגיש שה הוא אבא שלי! כשאני מתארגן מתלבש זה לא מרגיש לי כבוד אלא טורח, משהו חיצוני ולא טבעי בכלל. 2 אחרי ק"ש וברכת המפיל אסור לדבר. האם מותר לדבר עם הקב"ה?
תשובה: ב"ה, 1. אנחנו אומרים אבינו מלכנו, גם אבא גם מלך, גם אהבה גם יראה. 2. אינני יודע. דני ארגמן
שאלה: סוכריות: האם סוכריות "קרובקה" כשרות הן מיובאות ע"י חברת רושן. אלו סוכריות טופי קרמל -עפרה בןדוד
תשובה: א. לא צויין האם יש הכשר ע"ג המוצר? ב. לא צויין אם יש אישור הרבנות הראשית לישראל. ג. במידה ואין הכשר ע"ג המוצר המלצנו היא לא לאוכלו.
שאלה: קושי בלימוד תורה: בבית הספר למדתי גמרא דיי בכיף ובקלות ורציתי להמשיך ללמוד גמרא גם בחופש והגמרא היחידה שיש לי בבית היא מסכת בבא קמא. אני קיבלתי על עצמי ללמוד כל יום דף ואני לא כל כך הצלחתי. אני מנסה ללמוד כל יום אבל זה קשה לפעמים אני מרגיש ממש מתוסכל כי אני מצליח ללמוד בקושי חצי עמוד. אם אני יפחית בכמות וכל יום אלמד עמוד זה ירגיש לי כאילו אני לא באמת מתאמץ. מה אני צריך לעשות כדי שיהיה לי יותר קל ללמוד גמרא?
תשובה: ללמוד לפי זמן ולא לפי הספק. תקדיש בכל יום את כמות הזמן שהספיקה לך בעבר ללימוד דף, ובאותו פרק זמן תעמול בכל הכח על הגמ. לפום צערא אגרא, תורה שלמדתי באף היא שעמדה לי. חזק ואמץ
שאלה: קניה: אנחנו צריכים ליקנות ספה הביתה רצינו לחכות עד סוף תישעה באב הרהיט נימצא כרגע בסייל ואסור ליקנות בבין המיצרים ההבדל במחיר גדול וכרגע כשהוא בסייל הוא זול ולאור האפשרויות שלנו רצינו לישאול האם אפשר ליקנות בתקופה זו כיצד לעשות זאת נישמח לתשובה הסייל ניגמר לפני שמסתיים בין המיצרים
תשובה: כתבת  אנחנו  יש היתר בדברים שזוג קונה. עייני בקישור הבא - שיעור של הרב אליעזר מלמד, על קניה של רהיט על ידי זוג בשלשת השבועות
שאלה: כשרות רבנות בקעת הירדן: רציתי לברר בבקשה לגבי כשרות רבנות בקעת הירדן במלון גינוסר שעל חוף הכנרת האם ניתן לסמוך ולהתארח שם בשבת?
תשובה: אין לנו מידע ספיצפי על המקום המלצתנו היא לשוחח ישירות עם המשגיח על רמת ההשגחה (מהדרין או לא) בישול ישראל, מהיכן מגיעים חומרי הגלים, ירקות עלים עוף ובשר? כיצד מחחמים בשבת? האם יש משגיח בשבת? ועם התשובות נוכל לסייע לך.
שאלה: ברכת הגומל כשהרגליים פגועות: ניצלתי בנס השבוע (יום ראשון, י א בתמוז תשע ה) מפגיעה ו לאל שלא נגרם אסון כבד. התחייבתי לומר ברכת הגומל ואינני יכולה להגיע לבית כנסת (איני יכולה לדרוך על הרגליים כתוצאה מהתאונה). עד מתי אני יכולה לברך את ברכת הגומל? משנה אם אני הולכת לבית כנסת ספרדי או אשכנז (אני עדות אשכנז)? אודה על תשובתכם, אילנה
תשובה: ברוך השם שעשה לך נס. את יכולה לברך הגומל בפני עשרה, אין צורך בבית כנסת. עדיף תוך שלושה ימים. רפואה שלימה
שאלה: דיבור עם ה : האם מותר לדבר עם הקב"ה לאחר ברכת המפיל?
תשובה: ברכת אינה ברכת נהנים אלא ברכת שבח והודיה, לכן בשעת הצורך אפשר לפעול בדברים אחרי הברכה. לדעות אלו, ודאי מותר לדבר עם ד  לאחר הברכה. עיין בציטוט להלן מתוך ".וראה בדברי הגר"ע יוסף בספרו יחוה דעת שכתב, כי לדעת האחרונים שברכת "המפיל" היא ברכת שבח והודאה "על מנהגו של עולם", אין חשש לברך בשם ומלכות, כי מותר להפסיק "אם תאב לשתות או לדבר דבר נחוץ, כגון אם הילד בוכה וצריך לדבר על לבו להרגיעו". וכן נקט לדינא הגרש"ז אויערבך, כמובא בשמו בספר הליכות שלמה "הכל חייבים לברך המפיל, ואף אם לפעמים אירע לו שלא נרדם, לא יחוש לכך, ויברך".
שאלה: וואלה לא יפה: אומרים שבכל אחד ואחת יש משהו יפה וצלם אלוקים וכו. אבל וואלה בינינו אני לא יפה. זה ידוע הנתונים שלי ממש לא משהו ואין לי גם יותר מידי מה לעשות עם זה. אני בנאדם שמח אוהב ואהוב. פשוט לא יפה. השאלה שלי- למה לכולם כן אכפת מזה? אני מרגישה כל כך במקום רוחני טוב שלא אכפת לי מזה, לא בקטע של הזנחה פשוט השלמה אמתית עם הנתונים, אבל כולם (הרוב) כל כך כן שמים לב אל זה שאני פשוט לא מצליחה להבין למה וזה מתחיל להימאס עליי.
תשובה: ב"ה, צלם אלוקים זה לא היופי אלא השכל (רמב"ם), ויש בך הרבה טוב, לא מתרשמת יתר על המידה מחיצוניות, ויש לך עולם רוחני וערכי. את לא צריכה לשים לב למה שרובם מיחסים לזה חשיבות מרובה, את לא צריכה לשנות משהו במציאות הזו,חבל לבזבז אנרגיה על תפיסות של אנשים אחרים. תשאירי זאת לרבנים ולמחנכים. את צריכה למצא אחד ורק אחד שהנושא החיצוני לא דומיננתי אצלו, ושיהיה מאושר לפגוש אות. דני ארגמן
שאלה: כדורים קבועים בצום: עקב כאבי ראש חזקים שנמשכו המון זמן, התחלתי לפניי כחודשיים טיפול תרופתי. כל יום אני צריכה לקחת כדור אחד, אסור לפספס אף יום. (התנאי לזה שאתחיל בטיפול הזה היה הבנה מצידי שאין דבר כזה לא לקחת.) הרופא הדגיש זאת שוב ושוב. בנוסף, הוא דרש שאתאמץ מאוד לקחת את הכדורים באותו טווח שעות. שלא יהיה מצב שיום אחד אני לוקחת ב2 בצהריים ויום אחד ב7 בערב. כיום אני לוקחת את הכדורים בשעות הצהריים, בין אחת לארבע בערך. מה עליי לעשות בצום? יז בתמוז תשעה באב.?? על העזרה!
תשובה: לך ותהיי בריאה, את הכדורים ניתן לבלוע בכל הצומות הללו ללא מים. (אפשר ללעוס או לפורר או לפרק וכד ) אם אינך יכולה לבלוע ללא מים (את יכולה להתקשר אלי הביתה לקבל הסבר). אז ביום כיפור - אין לקחת בשום אופן. בצום יז בתמוז - ניתן לבלוע עם מים בכמות של כף ולא יותר. לגבי תשעה באב - תתחילי כבר כעת להזיז את טווח השעות כדי שתוכלי, אם חלילה יהיה זה יום צום, לבלוע אותו ב 8 בערב. ורפואה שלימה דוד לוי 098987548
שאלה: שבת ועוד שאלות: 1) איך צריך ללמוד תורה בשבת? כלומר, צריך לחשב את השעות המדויקות מעלות השחר ועד מנחה גדולה, וללמוד נטו מספר שעות אלה (כשלמשל זמן סעודת שבת בבוקר לא נכלל בחשבון, ומשלימים אחרי מנחה גדולה בלימוד את משך הזמן של הארוחה מהבוקר, ואם קמים אחרי עלות השחר אז מוסיפים אחר הצהריים לימוד לפי הזמן שעבר מאז עלות השחר ועד שקמתי לתפילת שחרית)? 2) איך רצוי לנהוג במזמור עליכם מלאכי השרת? האם לדלג על ברכוני ל? ראיתי שיש סידור שהכניס גם את צאתכם ל מלאכי השרת בסוגריים, האם לדלג גם עליו? 3) האם יש בעיה שאדם שהוריו לא-בריאים יעבור לפני התיבה (כמו החשש שאדם שהוריו חיים יאמר קדיש)? האם יש מצווה או מעליותה בלעבור לפני התיבה? 4) האם יש משהו מיוחד שאפשר לעשות כדי לעורר רחמי שמים כשאדם לא מצליח להתחתן והשנים עוברות? ו
תשובה: לא הבנתי את השאלה על חישוב השעות של תלמוד תורה בשבת. " עליכם" שרים לפי מנהג ההורים. מי שבביתו דילגו על "ברכוני" - שידלג אף הוא, ומי שלא - לא. כך גם לגבי "צאתכם". אין כל בעיה לעבור לפני התיבה, גם כשהורים בריאים וגם כשהם חולים. מעוררים רחמי שמיים בשתי דרכים: ראשית, עושים כל מה שצריך לעשות על הארץ - מטפלים בעצמנו, לומדים דברים על תקשורת בין אישית, ועושים את כל מה שנהוג לעשות בין בני אדם כדי להפוך למישהו מובקש. שנית, מתפללים במילים שלנו לריבונו של עולם. ושמחנו בשמחות
שאלה: סליחה שכחתי לשאול במייל הקודם: האם יש ממש באמונה העממית, לפיה אם לא כל כך טוב לאדם, כדאי שיעבור בימים נוראים להתפלל בבית כנסת אחר (גם אם אין מחלוקת או דברים הנוגדים את רוח ההלכה בבית הכנסת הישן שלו, ובטח שלא בבית כנסת החדש שהוא חושב לעבור אליו)? ובהקשר זה, האם תפילה בימים נוראים בבית כנסת במלון פחות משובחת מתפילה בבית כנסת רגיל?
תשובה: אני לא מכיר אמונה עממית כזו. אני מכיר דבר פשוט הרבה יותר: אדם צריך להתפלל במקום בו תפילתו נענית לו. אם שערי התפילה שלו נפתחים במקום ה"ישן" - נכון שיתפלל שם, ואף עדיף, כי "כל הקובע מקום לתפילתו אלוהי אברהם בעזרו"  אם שערי ליבו לתפילה נפתחים במקום אחר- טוב שיתפלל במקום אחר. לגבי מלון, אלו אותם כללים. נכון הוא שנראה קצת מוזר ששערי לב נפתחים במלון בראש השנה.
שאלה: הבנה: קוראים לי ל. ואני נערה בת.עשרה. אני משתייכת למגזר החילוני. היום דודה שלי סיפרה סיפור לכל המשפחה: יום אחד היא הלכה לראות רב והביאה לו תמונה של הילדים שלה על מנת שיברך אותם. בתמונה הופעתי גם אני, כשהיא הראתה לו את התמונה הוא מיד שאל, " מי זאת הילדה הזאת?" בצורה לא קונבנציונלית, דודה שלי אמרה שאני לא העיניין ושהיא באה כדי שיברך את ילדיה. הרב אמר שיש מסביבי הילה מסויימת ושהוא ראה בי משהו מיוחד והמשיך הלאה לברכה של ילדיה. מה שרציתי לשאול הוא מה זאת ההילה הזאת שהוא ראה ואיך אפשר להסיק מילדה בת 7 בתמונה ישנה שהיא משהו מיוחד. אני באמת אשמח לתשובה כי הנושא מאוד מעסיק אותי.!
תשובה: למרות כל ההתמצאות שלי בעולם התורני, לא מצאתי דברים על  הילה  שיש מסביב לאנשים. לא שמעתי דיבורים של רבנים על  הילה, לא פגשתי במושג הזה בספרים שפתחתי. אם זה באמת מטריד אותך - תפני אל הרב שאמר זאת לקבל ממנו הסבר.
שאלה: הבנה: קוראים לי ל. ואני נערה בת שבע עשרה. אני משתייכת למגזר החילוני. היום דודה שלי סיפרה סיפור לכל המשפחה: יום אחד היא הלכה לראות רב והביאה לו תמונה של הילדים שלה על מנת שיברך אותם. בתמונה הופעתי גם אני, כשהיא הראתה לו את התמונה הוא מיד שאל, " מי זאת הילדה הזאת?" בצורה לא קונבנציונלית, דודה שלי אמרה שאני לא העיניין ושהיא באה כדי שיברך את ילדיה. הרב אמר שיש מסביבי הילה מסויימת ושהוא ראה בי משהו מיוחד והמשיך הלאה לברכה של ילדיה. מה שרציתי לשאול הוא מה זאת ההילה הזאת שהוא ראה ואיך אפשר להסיק מילדה בת 7 בתמונה ישנה שהיא משהו מיוחד. אני באמת אשמח לתשובה כי הנושא מאוד מעסיק אותי.!
תשובה: ב"ה, אין שום הילה, כל מה שאלוקים רצה לומר לנו הוא אמר דרך התורה והנביאים ודרך תורה שבעל פה ולא דרך הילות שלא קיימות. דני ארגמן
שאלה: תשעה באב: הרב שרלו, האם בתשעה באב וביום כיפור אפשר לנעול נעלי ספורט סטנדרטיות שאין בהן עור, אך לא מרגישים את הקרקע, או עדיף נעליים ללא עור שיש להן סוליה דקה יותר? האם השנה כשתשעה באב יוצא במוצאי שבת, עדיף ללכת לבית כנסת לתפילת מעריב וקינות בנעלי הספורט בהן הלכתי בשבת, ורק כשאני חוזר הביתה להחליף לנעלי תשעה באב (כדי לא להכין משבת לחול)? שנזכה שט באב יהיה כבר השנה ליום חג ושמחה, אמן!
תשובה: בשאלת נעלי ספורט נוחות בתשעה באב או ביום הכיפורים נאמרו כל השיטות האפשריות. אני נוטה לעמדה הטוענת כי מוזר להתיר נעליים שלובשים כל השנה כנעלי נוחות (כמו גם סנדלי שורש) בימים אלו, אולם כאמור - גם דעות מתירות קיימות. מצד שני, אין חובה לענות את הגוף על ידי נעילת נעליים לא נוחות בדווקא. לגבי נעליים השנה: הטוב ביותר הוא להניח בבית הכנסת כבר ביום שישי את נעלי תשעה באב, ולהחליף מיד בכניסת הצום.
שאלה: צום תשעה באב: כבוד הרב ב"ה ילדתי לפני פחות משנתיים, וכאמור אני פטורה מהצומות "הקלים" למעט תשעה באב ויום כיפור. נקווה שבעז"ה המשיח יגיע ותשעה באב יהפך השנה מאבל ליום טוב. אך במידה ולא, האם אוכל לקבל פטור מהצום מאחר והוא יוצא השנה צום דחוי. קשה לי מאוד בצומות וזה לעיתים מגיע עד כדי הקאה. ב מראש, ושנתבשר בעז"ה בבשורות טובות, ובביאת משיח צדקינו.
תשובה: אכן אפשר להקל כשהצום נדחה: ראוי להתחיל את הצום וכשאת חשה רע אפשר להפסיק את הצום. להלן ציטוט מדברי רבנים בנושא: רב העיר רמת גן, הרב יעקב אריאל, כתב כי "השנה בגלל שתשעה באב נדחה יש מקום להקל לעוברות ומניקות המצטערות. עליהן להתחיל את הצום וכשתרגשנה חולשה או צער גדול (החורגים מחולשה וצער של כל אדם ביום צום) עליהן להפסיק את הצום. אם הן מסופקות הן יכולות לאכול ולשתות לשיעורין". רב היישוב הר ברכה וראש הישיבה במקום, הרב אליעזר מלמד, כתב בספרו פניני הלכה, "מעוברות ומיניקות חייבות להתענות בתשעה באב. אבל בצום נדחה דינן קל יותר, ואם הן חלשות במקצת או שיש להן מיחוש מסוים, אף שאינן חולות - פטורות מצום שנדחה" מתוך
שאלה: קיפול תפילין וטלית: שבוע מבורך וצום מועיל, רציתי לדעת שני דברים בנושא תפילין וטלית. אני מביא לעבודה תפילין ובמשך היום מס אנשים מניחים מאותם תפילין וטלית. האם אני (בעל התפילין) צריך לקפל אחרי כל אחד (במידה והם מניחים בזמנים שונים אחד אחרי השני) או שכל אדם אחרי הנחת התפילין יכול לקפל לבד? (ללא עזרה של בעל התפילין) והמשך שבוע טוב :)
תשובה: לך אם האנשים מניחים תפילין אחד אחרי השני - אין סיבה לקפל אותם. המניח תפילין של חברו - מן הראוי שהמניח יקפל אותם. לפעמים בעל התפילין מקפיד על קיפול מסוים ולכן הוא מעדיף לקפל בעצמו. אם לך זה לא משנה תן להם לקפל את התפילין שלך תזכה למצוות בציפיה לישועה דוד לוי 098987548
שאלה: קנית בגדים בשלושת השבועות: האם ישנה אפשרות לקנות בגדים בשלושת השבועות.עקב גילועאי בגדים.ואם לא הקנה לא אהיה מה ללבוש.האם מותר לי לקנות ולחדשם בשבת? ואז ללבוש במהלך השבוע?
תשובה: קשה לי להאמין שפתאום היום נגמרו כל הבגדים. נראה שאפשר במאמץ כלשהו להסתדר עוד שלשה שבועות. מכל מקום בקישור להלן הרב א. מלמד מתאר אפשרויות שונות.
שאלה: קשה לי להתפלל בחופש: יש לי בעיה נורא קשה. קשה לי להתפלל בחופש כל מה שנשים אמורות להגיד בה.לסיכום מה אני חייבת לומר בתפילה?
תשובה: החופש הוא זמן מאד מפתה כדי להימרח, להתפזר, לא להיות שום מסגרת מחייבת, ולכן המטרה כאן לא לחזור להיות במסגרת, זה מאד חשוב להיות במסגרת אבל המטרה של המסגרת היא בסופו של דבר החופש, ולא ההפך, במסגרת אדם מתרגל לעשות את הדברים כהרגל שבסופו של דבר בחופש הוא יתרגל לעשות אותו. ולכן העצה הראשית היא להתחבר לתפילה, להעמיק בה, וזה על ידי שאת תתחברי יותר לעצמך, לרצונות שלך, הרי מה זה תפילה? תפילה זה בקשה, ובקשה זה נובע מרצון, את רוצה משהו ולכן את מבקשת אותו, ומה את מבקשת? מה שאת מחוברת אליו, צריכה אותו, רוצה אותו, אדם רוצה בריאות, פרנסה, ישועה, גאולה, חכמה, שיהיה טוב בעולם, ולכן חכמינו סדרו לנו תפילה שיש שמה הכול, וגם מה שלא מפורש, את מכוונת ומבקשת בשומע תפילה שהיא ברכה כללית. ולכן העצה שלי היא קודם להתחבר לעצמך, לרצונות שלך, כתבי כל יום לפני השינה, מה הרצונות והבקשות שלך, ובנוסף חשבי מי צריך רפואה, לא צריך הרבה מספיק חמישה רצונות, אפילו אם חזרת על רצונות, זה ר גמור, ובבוקר תקראי את מה שכתבת, וזה יעורר אותך להתכוון ולהתפלל על זה בתפילה. וככה תעשי כל יום אני בטוח שתתחברי אל התפילה דרך הרצונות והבקשות שלך, שהרי אין אדם שלא מבקש, שלא חסר לו משהו, שלא רוצה כלום, ואני בטוח שאם תעשי כך, כבר לא תשאלי רק מה את חייבת להגיד בתפילה אלא איפה עוד אפשר להוסיף. וכעיקרון את צריכה תפילה או שתיים ביום, ועיקר התפילה זה קריאת שמע וברכותיה ותפילת שמונה עשרה, מה טוב להגיד גם "פסוקי דזמרה". אני בטוח שתצליחי להתחבר לתפילה דרך עצמך ורצונותיך חן לתגובה chencorcos gmail.com
שאלה: הרב מהצפון: הרב! מדוע רק רבנים ספורים מתבטאים בנושא "הרב" מהצפון? המקרה חמור לפי השמועה, עם נשים לא אחת ולא שתים. למה אין התיחסות של רבנים רבים לתופעה הזאת מהצפון ועל בכלל בעיה שקורת לרבנים בשנים האחרונות במיוחד בתחום הזה של בנות? ברור לי שאתה לא מגבה אותו או תופעה כזאת, אז למה הרב לא כותב ולמה אחרים לא כותבים? יש משהו שלא מובן לי. ברור שהוא שכב עם נשים נשואות, וברור שיש בעיה אצל רבנים, אז זה נראה כשלא יוצאים נגדו ונגד התופעה אצל הרבנים שיש התעלמות. אלי
תשובה: אינני יכול לחרוץ משפט בנושא חמור שלא בדקתי את פרטיו, שכן הדבר אסור הלכתית. ההתנפלות הברוטלית על העולם הרבני ועל טהרת המידות של רובו המוחלט, מגונה בעיני. הציבור אינו צריך מעתה להתחיל להטיל דופי ברב רק משום שהוא רב, וודאי אין סיבה להטיל מום נדיר יחסית על עולם הרבנות כולו. זאת ועוד- אדם המביע עמדה ודאית בנושא בלי ששמע את מכלול הפרטים הרי הוא כשופך דמים, גם אם הוא צודק במציאות. זאת משום שאסור לחרוץ משפט על סמך רכילות או שמועות אלא בהיכרות צמודה עם המקרה, ובאחריות עליו. רשעות אנשי סדום היתה ידועה לכל, ואעפ"כ הקב"ה לא חרץ דינם עד שירד להביט בעצמו בכל פרטי המקרה- "ארדה נא ואראה הכצעקתה הבאה אלי עשו כלה, ואם לא אדעה". ודאי יש להוקיע לחלוטין כל מעשה שאינו צנוע בנשים, ק"ו אם נעשה ללא רצון. ודאי רב שנוהג כך ראוי להיות מושלך החוצה מהעולם הרבני לכלא. אולם זאת רשאי לעשות רק מי שמכיר את המקרה מגוף ראשון וטיפל בו (כגון הרב אליהו שאכן עושה כך וישר כוחו). רבנים יכולים להביע דעותיהם רק לאחר סיום החקירה של משטרת ישראל או הרשעתו בדין. אנו לא עיתונאים אלא יראי השם, ועל כן אין מקום לתגובה על פי תחושות, אין מקום להלקאה עצמית היסטרית או מתן עצות לציבור כיצד לבקר את רבניו. העולם הרבני ברובו המוחלט ישר ונקי כפיים, עם מידות ראויות. בניגוד לאוירה שאנשים מסויימים מנסים ליצור כעת כאילו רבים מאד מהרבנים רודפי בצע או מפתי נשים, המציאות שונה בתכלית לכל מי שמכיר את רבני ישראל העושים ימים כלילות עבור העם בכל מקום במסירות ובענווה. לפיכך, מאמרים המערערים את האמון של הציבור ברבניו הם עוול וחוסר ישרות. יש המנצלים שעת כושר זאת להכות בברזל בעודו חם, וללבות את הספק במעמד הרבני הכללי. אשרינו שיש רבנים בישראל, טובים וישרים, אהובים ונקיי כפיים. האחוז מתוך המאה שיש בו רקבון, הולך ומבוער מן הכרם וטוב שכך, ואינו מלמד על הכלל.
שאלה: הצום היום: לרב, יש לי ילדה בת 18, היא מדריכה במחנה של ילדים בעלי צרכים מיוחדים. היא אישית מדריכה של הילדים היותר מאתגרים. חובה להיות ערניים כל הזמן ולוודא שהם לא פוגעים בעצמם או באחרים. קשה לה לתפקד במציאות המורכבת הזו כאשר היא צמה. היא מבקשת לדעת אם היא חייבת לסיים את הצום.
תשובה: לכתחילה אפשר להיערך עם עוד מדריכים שיתחלפו אחרי מספר שעות כך שיוכלו גם להדריך וגם לצום. בכל מקרה בצומות הקלים, מי שבגלל הצום חש ברע לא חייב להמשיך לצום.